jkorsvik/nowiki_second_scrape_merged huggingface dataset:
Chris Baco

Chris Baco (født 9. april 1994) er en norsk hiphop-artist født og oppvokst på Romsås 
i Groruddalen i Oslo. Artisten er streamet over 30 millioner avspillinger på musikktjenesten Spotify, og mottatt det norske gulltrofè for låtene Mitt fjes, Pina Colada og Hawaii . Han er også kjent for å være opptatt av tematikk rundt psykisk helse og mobbing, noe som preger flere av låtene hans.
Chris Baco fikk sitt gjennombrudd i 2014 med låta «Upcommers» utgitt av plateselskapet Cosmos. Dette var på et samlealbum som også inkluderte låter fra Madcon, Tungevaag, Robin og Bugge, Cir.Cuz og Julie Bergan.
I 2015 gav Chris Baco sammen med artisten T-Tune ut singelen Pina Colada, lisensiert av verdens største plateselskap, Universal Music. Låten passerte 100 000 avspillinger på Spotify allerede 15 dager etter lansering, og ble artistens først låt som streamet til Det norske Gulltrofè.
Chris Baco er også kjent for å være aktiv i kampen mot mobbing og ungdoms psykiske helse. Han har jobbet på flere ungdomsklubber i Groruddalen, og har gitt ut anti-mobbelåtene «Usynlig», «Fargene i meg», «Mitt Fjes» og «Fotspor». «Mitt Fjes» var et stort anti-mobbeprosjekt hvor det ble laget en musikkvideo av 70 ulike ansikter. Prosjektet hadde flere profilerte deltakere som TV2-programleder Hedda Kise, Farmen-Marit og interiørdesigner Sigurd Storm.
I forbindelse med dette prosjektet ble Chris Baco MOT-ambassadør for Oslo.


== Diskografi ==


=== Album ===
Du og Jeg (Remixes) (2016) Utgitt av Shameless Records/Universal Music


=== Singler ===
«Usynlig» (2013)
«Solnedgang» (2013)
«Minnesang» (2014)
«Pina Colada» (2015) Utgitt av Universal Music
«Enestående Slask» (2015) Utgitt av Shameless Records/Universal Music
«Karusell» (2015) Utgitt av Shameless Records/Universal Music
«Du og Jeg» (2016) Utgitt av Shameless Records/Universal Music
«Med deg» (2016) Utgitt av Shameless Records/Universal Music
«Mitt Fjes» (2016) Utgitt av Shameless Records/Universal Music
«Hawaii» (2017) Utgitt av Wiik Musikk DA
«Fotspor» (2017) Utgitt av Wiik Musikk DA
«Rolig» (2018) Utgitt av Wiik Musikk DA
«Hever Glasset» (2018) Utgitt av Wiik Musikk DA


== Referanser ==


== Kilder ==
Pina Colada: http://open.spotify.com/album/67pCiSSziyu1XgyZ2nd5kL
Usynlig: https://play.spotify.com/track/7tfbUS9z6O2rdG0gB1Brr2
Pressemelding Universal: http://www.mynewsdesk.com/no/universalmusicnorge/pressreleases/moet-chris-baco-t-tune-1154166
Avisartikkel Pina Colada: http://www.groruddalen.no/index.php?page=vis_nyhet&NyhetID=14323
Oversikt over låter og avspillinger på Spotify: https://play.spotify.com/artist/5vezM3i6LfpZrmLORWErTo
Signert artist Universal Music: https://web.archive.org/web/20160825174713/http://universalmusic.no/artister/c/chris-baco/
Det norske Gulltrofe: https://www.instagram.com/p/BKs8HmIgFWy/?taken-by=shamelessrecords
Pressemelding for Mitt Fjes: https://web.archive.org/web/20161030203734/http://universalmusic.no/artister/c/chris-baco/12458492/antimobbelat-fra-chris-baco-og-meludo/#RYytluSutvAVWfRc.97
Luftskipet R101

Luftskipet R101 var det ene av to britiske stive (rigid) luftskip som ble bygget i 1929 som en del av den britiske regjerings program om å utvikle to sivile luftskip, som skulle kunne brukes i langdistanseruter innen Det britiske imperiet. Skipet var tegnet og bygget av en arbeidsgruppe som var oppnevnt av luftfartsministeriet. Byggingen foregikk i konkurranse med et privat, men regjeringsstøttet R100 som ble bygget samtidig. Da det ble bygget var det verdens største farkost med sine 223 meter i lengde, og det ble ikke overgått før luftskipet «Hindenburg» ble lansert syv år senere.


== Planlegging og bygging ==
Etter prøveflyvninger og etterfølgende modifikasjoner hvor lengden ble øket med 14 m, endte skipets jomfrutur til India med at skipet havarerte den 5.oktober 1930 i Frankrike. Ved havariet hadde skipet 54 personer ombord, og 48 av disse omkom i havariet. Blant de omkomne var luftfartsministeren som hadde iverksatt programmet, mange høyere embetsmenn og nærmest alle konstruktører fra arbeidsgruppen Royal Airship Works.


== Slutten på programmet ==

Havariet av R101 satte et endelig punktum for det britiske luftskipsprogrammet. Det var en av de verste luftskip-ulykkene på 1930-tallet. Tapet av menneskeliv var høyere enn de 35 som omkom under Hindenburg-katastrofen i 1937. Den senere kjente forfatter  Nevil Shute Norway har i sin selvbiografi Slide Rule: Autobiography of an Engineer (ikke oversatt til norsk) beskrevet arbeidet med de to skipene:  Shute karakteriserer R100 som et pragmatisk og konservativt design og R101 som ekstravagant og over-ambisiøst, men et mål med konstruksjonen av R101 var å teste ulike tilnærminger bevisst, og å komme lenger enn den da eksisterende teknologi. Shute innrømmet senere at mye av hans kritikk av byggeteamet for  R101 var urettferdig.


== Trivia ==
Iron Maidens sang The Empire of the Clouds fra albumet The Book of Souls (2015) er basert på R101s havari.


== Referanser ==
Goeree-Overflakkee

Goeree-Overflakkee (i dagligtale ofte forkortet til Flakkee) er ei øy en kommune i Nederland i provinsen Zuid-Holland.
Goeree-Overflakkee har forbinding til fastlandet (Noord-Brabant) og øya Hoeksche Waard i øst via Hellegatsdemningen. I Nord til Hellevoetsluis på Voorne-Putten via Haringvlietdemningen. I sør er øya forbundet med øyene i provinsen Zeeland via Grevelingendemningen og Brouwersdemningen, som forbinder øya med øya Schouwen-Duiveland og via Philipsdemningen, som forbinder den med Sint-Philipsland. Alle demningene utenom Hellegatsdemningen faller under Deltaprosjektet (ned. Deltawerken). Med unntak av sandyneområdet på nordvestspissen er øya flat og ligger på havnivå. Det høyeste punktet er på ca. 18,5 m NAP (Normaal Amsterdams Peil). Det som nå er ei øy, bestod tidligere av flere små øyer. Én for én ble disse øyene tørrlagte og vunnet fra havet. Slik oppstod disse øyene, som vi i dag fortsatt kan se konturen av i formen på de forskjellige polderne på øya. Goedereede er den øyas eneste by. Og selv om øya ligger under Zuid-Holland, regnes dialektene på Goeree-Overflakkee i provinsen for å høre til zeeuwsk, og ikke sørhollandsk.
I 1953 ble kommunen hardt rammet av en springflo og en sterk storm fra nordvest (bedre kjent som Watersnood van 1953). Det ble proklamert unntakstilstand og hundrevis av barn og eldre mennesker omkom. Ordføreren i Ooltgensplaat øst på Goeree-Overflakkee tok raskt affære med tiltak som reddet alle unntatt to mennesker, selv om landsbyen sank i havet.


== Referanser ==


== Eksterne lenker ==
Offisielt nettsted 
(nl) Offisielt nettsted 
(en) Goeree-Overflakkee – kategori av bilder, video eller lyd på Commons
Neso

Neso er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia.


== Utbredelse ==
Artene lever i Australia (mest i Queensland).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Liparetrini Burmeister, 1855
Slekten Neso Blackburn, 1898
Neso castaneus (Lea, 1920)
Neso ducalis Blackburn, 1907
Neso flavipennis (Macleay, 1887)
Neso minuta (Lea, 1926)
Neso usta Blackburn, 1898
Neso yorkensis Blackburn, 1898


== Kilder ==
Britton, E.B. (1990) A synopsis of the Australian genera of Liparetrini (Coleoptera : Scarabaeidae : Melolonthinae). Invertebrate Systematics 4: 159-195. [1]
Atlas of Living Australia - Liparetrini [2]
Biolib.cz - liste over artene [3]


== Eksterne lenker ==
(en) Neso i Encyclopedia of Life 
(en) Neso i Global Biodiversity Information Facility 
(en) Neso hos NCBI 
Neso – detaljert informasjon på Wikispecies
Det medisinske selskap i Bergen

Det medisinske selskap i Bergen er Norges eldste medisinske forening og har historiske røtter tilbake til Bergens Lægeforening som ble stiftet i 1831 av den norske legen Christian Wisbech. Det er åpent for leger, medisinske studenter og turnuskandidater, samt andre med yrkesmessig, medisinsk tilknytning til helsetjenesten. Selskapet fungerer blant annet som et debattforum innen medisin og beslektede fagområder.

Den andre tirsdag i hver måned, kl. 19.30, arrangeres det kveldsmøter med foredrag og etterfølgende servering og sosialt samvær.
Den siste tirsdag i hver måned, med noe variasjon, kl. 12.00, arrangeres det formiddagsmøter med faglig og sosialt innhold.
Hver høst arrangeres det, i samarbeid med Medisinsk-historisk Selskap, en medlemsstur med medisinsk/historisk tema og innhold.
Andre tirsdag i oktober arrangeres den tradisjonsrike Armauer Hansen forelesningen med middag i Pleiestiftelsen for Spedalske.
Møteåret i DMSB avsluttes med det det tradisjonelle julemøtet som vanligvis avholdes i Pleiestiftelsen for Spedalske.Det er normalt et opphold i møtevirksomheten om sommeren. For nærmere angivelse av møteprogrammet henvises til programoversikten. Dersom ikke annet er angitt, arrangeres alle møter i Legenes Hus, Sofienlund, Kalfarveien 37.


== Eksterne lenker ==
(no) Offisielt nettsted
Luftkrigsskolens skriftserie

Luftkrigskolens skriftserie utgis av Luftkrigsskolen (LKSK) i samarbeid med Fagbokforlaget. Luftkrigsskolens formål med serien er å synliggjøre skolens virksomhet og gjøre den mer allment tilgjengelig. I serien publiseres studier, seminarrapporter og lignende, hovedsakelig innenfor fagfeltene luftmakt og ledelse. Synspunktene som kommer til uttrykk i Luftkrigsskolens skriftserie står for forfatternes egen regning, og er således ikke et uttrykk for et offisielt syn fra Forsvarets eller Luftkrigsskolens side.
Luftkrigsskolens skriftserie så dagens lys høsten 1999 med en ambisjon om 3-4 utgivelser årlig avhengig av tilfang på interessant stoff. Skriftseriens første redaktør var Karl Erik Haug. Fra 2007 redigeres skriftserien av en redaksjonskomite. Fra samme år ble serien utgitt på et sivilt forlag, først Tapir Akademisk Forlag fra vol. 16 (2007), Akademika forlag fra Vol. 27 (2012), og Fagbokforlaget fra Vol. 30 (2015).


== Bibliografisk informasjon ==
Utgiver: Luftkrigsskolen
Forlag: Fagbokforlaget, Trondheim
Redaksjonskomite: Fra Luftkrigsskolen - Karl Erik Haug (dekan), Dag Henriksen (oberstløytnant/avdelingssjef), Bjørn Olav Heieraas (oberstløytnant/avdelingssjef) og Torgeir E. Sæveraas (redaktør). Fra Akademika forlag - Terje Tøgersen (forlagsredaktør).
Grafisk design: Type-it AS Trykk
ISBN 978-82-450-1749-6
ISSN 1502-007X
Trykk: 07 Gruppen AS


== Referanser ==


== Eksterne lenker ==
Utgivelser i serien
Hoppbombe

Hoppbomben var beregnet å treffe vannet på en kalkulert måte og å unngå torpedonett og andre hindringer.  Bombens hastighet og tidspunkt for detonering ble forhåndskalkulert på samme måte som en vanlig dypvannsbombe. Oppfinneren var den britiske ingeniør Barnes Wallis. Hans «Upkeep» refleksbome ble brukt i RAFs Operation Chastise i mai 1943 for sprenge tyske damanlegg ved å eksplodere under vann. Grand Slam og Tallboy jordskjelv-bomber var begge hans oppfinnelser.


== Eksterne lenker ==
(en) Bouncing bombs – kategori av bilder, video eller lyd på Commons 
617 Squadron and the Dams Raid – An archival perspective — RAF Museum online exhibition
Barnes Wallis Memorial Trust
The Dambusters (617 Squadron) Arkivert 26. oktober 2015 hos Wayback Machine.
Test drops of both Upkeep and Highball — includes Lancaster and Mosquito drops at Reculver and Loch Striven, and fatal US A-26 Invader drop (YouTube)
The bouncing bombs — history, pictures and videos
Arthur Szyk

Arthur Szyk (etternavnet uttales omtrent sjikk, født 16. juni 1894 i Łódź, død 13. september 1951 i New Canaan i Connecticut) var en jødisk polsk-amerikansk illustratør og karikaturtegner.


== Liv og virke ==


=== Bakgrunn ===
Arthur Szyk ble født i en jødisk familie i Łódź i den delen av Polen som da lå under Russland. Han anså seg selv alltid som polakk og jøde. 


=== Karriere ===
Fra 1921 arbeidet han hovedsakelig i Frankrike og Polen, men i 1937 flyttet han til Storbritannia og i 1940 bosatte han seg for godt i USA der han fikk amerikansk statsborgerskap i 1948.
Arthur Szyk kjempet for Polen under første verdenskrig. Han studerte siden kunst ved Akademia Sztuk Pięknych im. Jana Matejki w Krakowie i Kraków og ble en anerkjent bokillustratør og bladtegner allerede i mellomkrigstida, med illustrasjoner på trykk i Polen, Frankrike, Storbritannia, Israel og USA. Likevel slo han for alvor gjennom med sine anti-nazistiske krigskarikaturer da han etter utbruddet av andre verdenskrig portretterte lederne av aksemaktene på propagandaplakater og i magasiner. Også etter krigen var han opptatt av politikk, med proamerikanske motiver og støtte til dannelsen av den nye staten Israel.
Szyks arbeider kjennetegnes av et sosialt og politisk engasjement. Formmessig avviste han modernismen og tegnet isteden i tradisjonen etter middelalderens og renessansens malerkunst, særlig inspirert av illuminerte manuskripter (illustrerte håndskrifter). Til forskjell fra mange andre karikaturtegnere, la han særlig vekt på farger, detaljer og dekorative virkninger.
Arthur Szyk døde av hjerteinfarkt 57 år gammel.
I dag er Szyk først og fremst kjent i sitt siste hjemland USA. Siden seint på 1990-tallet har det også vært utstillinger med arbeidene hans i Kraków, Warszawa og Łódź i Polen og Berlin i Tyskland. Oversettelse av en biografi til polsk og dokumentarfilmen Arthur Szyk – Illuminator som Telewizja Polska sendte i 2005, har i tillegg gitt ham økt anerkjennelse i Polen.

		
		


== Referanser ==


== Eksterne lenker ==
(en) Arthur Szyk – kategori av bilder, video eller lyd på Commons 
The Arthur Szyk Society
Arthur Szyk – Illuminator, Activist, Master
Sønderjysk kaffebord

Sønderjysk kaffebord eller sønderjysk kagebord er en dansk sammenkomst hvor det serveres minst 14 forskjellige kaker, hvorav syv bløte og syv hårde sorter. Tradisjonen oppsto i Sønderjylland på 1800-tallet, og ble praktisert både i private hjem og forsamlingshus.Kaffebordene vær særlig populære i perioden mellom 1870–1920, hvor Sønderjylland var tysk område. Det var i denne perioden ikke tillatt for sønderjydene å samles hvor det ble skjenket alkohol, til gjengjeld måtte de gjerne samles om kaffe og kake. På den måte oppsto tradisjonen som snart utviklet seg til en overdådig kakeorgie, hvor kakebakerne forsøkte å overgå hverandre i ferdigheter.


== Litterære spor ==
Det sønderjyske kaffebord er blitt omtalt i litteraturen: I novellesamlingen «En enkelt afbrydelse» av forfatteren Peter Seeberg finnes «Slaraffenland» som sammenligner kaffebordet med det franske kjøkken. Den tyske forfatteren Siegfried Lenz priser i novellen «Kummer an jütländischen Kaffeetafeln» sønderjydenes gjestfrihet, men kaffebordet er ved å ta livet av ham.


== Referanser ==


== Eksterne lenker ==
Adriansen, Ingen: Det sønderjyske kaffebord, Grænseforeningens årbog 1998 Arkivert 24. september 2015 hos Wayback Machine.
Pöide borg

Pöide (også Peude) var Den livoniske ordens hovedkvarter på Øsel (Saaremaa) i Estland.
Den ble formentlig oppført mellom 1255 og 1290, men ble ødelagt av de opprinnelige øselianerne i 1343 under Folkeoppstanden Sankt Jørgens Natt. Som straff måtte befolkningen i de følgende årtier oppføre det nærliggende Soneburg slott. Det var fogder på Pöide frem til 1347.Litt syd for borganlegget ble Pöide kirke oppført delvis på slottets murer. Både kirken og murrestene er fredet. I 1891 ble det foretatt en arkeologisk utgravning under ledelse av J. B. Holzmayer.


== Referanser ==
Samos internasjonale lufthavn

Samos internasjonale lufthavn (også kjent som Aristarkhos lufthavn) (IATA: SMI, ICAO: LGSM) er en lufthavn på øya Samos i Hellas, beliggende rundt 5 km fra byen Pythagório.
Lufthavnen har en kort rullebane som brukes til både ankomster og avganger. Omgivelsene gjør innflygningen krevende for pilotene og forholdene forverres ytterligere i sommermånedene av en hyppig forekommende sterk vind fra nord. Det er omfattende charterflytrafikk til Skandinavia i turistsesongen april til oktober.
Lufthavnen er oppkalt etter astronomen og matematikeren Aristarkhos fra Samos (ca. 310 f.Kr. - 230  f.Kr.).


== Eksterne lenker ==
Airport guide, Samos Airport (engelsk)
Villreinområder i Norge

Villreinområder i Norge er ei liste som inneholder 23 områder for villrein i Norge, alle i nær tilknytning til den norske fjellheimen, med Hardangervidda, Jotunheimen, Dovrefjell og Rondane. I tillegg kommer Svalbard, som er inndelt i 13 villreinområder.

Setesdal - Ryfylke villreinområde, 6154 km²
Setesdal - Austhei villreinområde, 2400 km²
Skaulen Etnefjell villreinområde, 486 km²
Våmur - Roan villreinområde, 406 km²
Brattefjell - Vindeggen villreinområde, 357 km²
Blefjell villreinområde, 186 km²
Hardangervidda villreinområde, 8136 km²
Norefjell - Rinsjøfjell villreinområde, 314 km²
Oksenhalvøya villreinområde, 80  km²
Fjellheimen villreinområde, 1705 km²
Nordfjella villreinområde, 3004 km²
Lærdal - Årdal villreinområde, 488 km²
Vest-Jotunheimen villreinområde, 985 km²
Sunnfjord villreinområde, 700 km²
Førdefjella villreinområde, 700 km²
Svartebotnen villreinområde, 99 km²
Ottadalsområdet villreinområde, 4551 km²
Snøhetta villreinområde, 3345 km²
Rondane villreinområde, 3652 km² (nord: 1513 km², sør: 2139 km²)
Sølnkletten villreinområde, 1330 km²
Tolga Østfjell villreinområde, 453 km²
Forollhogna villreinområde, 1843 km²
Knutshø villreinområde, 1776 km²
James Dawkins

James Dawkins (født 1722 på Jamaica, død 6. september 1757 på Sutton's Plantation på Jamaica) var en britisk oldsaksamler og jakobitt.


== Liv og virke ==


=== Bakgrunn ===
Han var den eldste av fire sønner av Henry Dawkins (1698–1744), som også var en velstående sukkerrørgodseier i Clarendon på Jamaica, og hans hustru, Elizabeth (1697?–1757, tredje datter av Edward Pennant av Clarendon, øyas øverste dommer).  
Han ble sendt til England for sin utdannelse, til Abingdon School (da ledet av toryen Thomas Woods) og ble så immatrikulert ved St John's College ved University of Oxford den 7. desember 1739. Han ble uteksaminert som Doctor of Civil Law i 1749. 


=== Reisende ===
Han la så ut på en lengre reise på det europeiske kontinent, til Paris og så til Roma, der han møtte flere jakobittsympatisører sammen med den erfarne reisende Robert Wood. Den 5. mai 1750 seilte så Wood, Dawkins, Dawkins' venn fra Oxford John Bouverie, og italieneren Giovanni Borra fra Napoli på skuta Matilda for Egeerhavet, og så videre til Lilleasias kyster, Egypt, Nasaret, Syria (blant annet ruinene i Palmyra og Baalbek), Tripoli og Kypros. De var tilbake i Napoli den 7. juni 1751.  
Borra, Wood og Dawkins fortsatte til England, der Dawkins finansierte Woods publikasjon, såvel som James Stuart og Nicholas Revetts The Antiquities of Athens (det var på Stuarts anbefaling at Dawkins i 1755 valgt til medlem av Society of Dilettanti).


=== Jakobitt ===
I mai 1753 reiste Dawkins til Berlin for å møte Fredrik den store, da han uten fremgang forsøkte å vinne han støtte for en jakobittisk konspirasjon planlagt av William King i Oxford, jarlen av Westmorland og ambassadør Earl Marischal til Preussen. Den britriske regjering utstedte som mottrekk en arrestordre for Dawkin, men den ble ikke iverksatt. 


=== Politikk ===
Han returnerte til England i 1754. Vel tilbake kjøpte han et gods i Laverstoke og ble valgt til Member of Parliament for Hindon. Dessuten eide han sammen med sin bror Sutton's Plantation på Jamaica, på 25 000 acres (100 km²).
Den anonyme pamfletten Reflections physical and moral upon the … numerous phenomena … which have happened from the earthquake at Lima fra 1756, attribuert til Dawkins, viser filosofisk inspirasjon fra Descartes og Isaac Newton.  
Han døde ugift på Jamaica i 1757, og ble gravlagt på Old Plantation i Clarendon. Senere ble graven flyttet.


== Referanser ==
Kirsten Idebøen

Kirsten Idebøen (født 26. februar 1963, død 20. mai 2015) var en norsk bedriftsleder, og var administrerende direktør i SpareBank 1 Gruppen fra 2009 til 1. april 2015. Idebøen hadde også ledende stillinger i Schibsted, A-pressen og Elkem.


== Referanser ==
Australian Border Force

Australian Border Force (ABF) er en australsk føderal etat som ble opprettet 1. juli 2015 gjennom en sammenslåing av Australian Customs and Border Protection Service og de operative delene av Department of Immigration and Border Protection. Opprettelsen av etaten ble kunngjort 9. mai 2014 av immigrasjonsminister Scott Morrison. ABF har ansvar for operativ grensekontroll og -overvåkning, utlendingskontroll, etterforskning, etterretning og fengsling.


== Grader ==


== Referanser ==


== Eksterne lenker ==
Offisielt nettsted 
(en) Australian Border Force – kategori av bilder, video eller lyd på Commons
Agnès Raharolahy

Agnès Raharolahy (født 7. november 1992 i Alençon) er en fransk friidrettsutøver, som spesialiserer seg på 400 meter. Hun har gull fra både EM og EM innendørs på 4 x 400 meter stafett.


== Idrettskarrière ==
Raharolahy ble fransk ungdomsmester på 400 meter 2010. Hun deltok i junior-EM i friidrett 2011, der hun kom på 4.-plass i sitt innledningsheat på 400 meter, og nådde ikke finalen. Tiden hennes var 54,13. Det franske stafettlaget løp i finalen på 4 x 400 meter, der de endte på 5.-plass.
I U23-EM i friidrett 2013 kom Frankrike på 3.-plass på 4 x 400 meter stafett, der hun løp sammen med Lénora Guion-Firmin, Justine Fedronic og Louise-Anne Bertheau. Hun deltok også på 400 meter, men ble der slått ut i innledningsheatet. I Middelhavslekene 2013 fikk hun bronse på 400 meter, med tiden 52,90, der Chiara Bazzoni vant. 
Frankrike deltok i de første IAAF World_Relays som ble arrangert i 2014. Her kom de på 4.-plass på 4 x 400 meter, med Raharolahy på laget. Hun deltok også i Lag-EM i friidrett 2014 i Braunschweig, der Frankrike kom på 3.-plass på 4 x 400 meter, og EM i friidrett 2014 i Zürich, der Frankrike vant 4 x 400 meter på tiden 3:24,27, som var årsbeste i Europa. På nasjonalt nivå vant hun 400 meter i ungdomsmesterskapet innendørs og U23-mesterskapet utendørs. 
I EM i friidrett innendørs 2015 i Praha vant det franske stafettlaget igjen 4 x 400 meter. 


== Referanser ==


== Eksterne lenker ==
(fr) Agnès Raharolahy – Frankrikes olympiske komité 
(en) Agnès Raharolahy – World Athletics 
(fr) Agnès Raharolahy – Fédération française d athlétisme 
(fr) Profil hos FFA - Det franske friidrettsforbundet
(en) Profil på All-Athletics.com